Gerthasminde-golf lørdag 7. oktober

Golf er, som bekendt, den mest sociale sport, der findes, og derfor har golfen da også været en del af det sociale program i vores beboer- og grundejerforening helt tilbage fra 1993, da den første udgave af **Gerthasminde Open** blev spillet. Turneringen, der rettere burde hedde **Gerthasminde Closed**, for **kun medlemmer af beboerforeningen kan være med**, spilles i år i **Odense Golfklub ved Hollufgård lørdag den 7. oktober 2017 med start fra kl. 9.**

Deltagelse er for egen regning, men til gengæld er det billigt: 150 kroner, inkl. en let frokost. **Hver spiller medbringer en lille præmie til ca. 50 kroner**, så alle kommer til fadet. Men kun vinderen kan hjemføre den flotte vandrepokal, der i en fjern fortid er hentet hjem fra Pakistan, og som det næste år skal pryde vinderens hjem på en synlig og fremtrædende plads.

Også ikke-golfspillere er velkomne til frokosten til samme pris (ca. kl. 14), og tilmelding til golf og/eller frokost sker til Hans Kiel, Gerthasminde 52, på mail hki@fyens.dk, senest **søndag den 24. september** **ved midnat**. Husk DGU-nummer. **Bemærk, at der ikke kan tilmeldes via Facebook, foreningens hjemmeside eller andre sociale medier, men alene til ovenstående mail**